《和黎伯庸夜雨书怀之作 其一》
清代·李鸿裔

春明门内郘亭诗，短簿风流梦想之。霜菊上肩螯在手，去年十月见君时。

作者简介：（1831—1885）清四川中江人，字眉生，别号香严，晚号苏邻。咸丰元年举人，入赀为兵部主事。尝入曾国藩幕。同治间官至江苏按察使。后居苏州。家藏金石碑版名画极富。精书法及诗古文。晚好佛经。有《苏邻诗集》